Lakáskasszát alapít a CIG Pannónia és az Erste?
A CIG Pannónia és az Erste is kihasználná, hogy az új törvényi szabályozásoknak köszönhetően nőhet a takarékpénztárak szerepe a hazai lakásfinanszírozásban. A Világgazdaság információi szerint ugyanis mindkét társaság azt tervezi, hogy lakás-takarékpénztárt alapít, négyszereplősre bővítve ezzel a jelenleg két szereplő, a Fundamenta és az OTP által uralt piacot.
Március 22-én kerül megrendezésre a Portfolio.hu Biztosítási Konferenciája, melyen a lakossági öngondoskodás felértékelődése is terítékre kerül. Regisztráljon Ön is az eseményre!
A napilap információi szerint az Erste és a CIG Pannónia is új lakás-takarékpénztárakkal jelenhet meg a piacon, utóbbival kapcsolatban ugyanakkor nem tudni még a cég várható tulajdonosi szerkezetét, az mindenesetre valószínű, hogy a Brokernet pénzügyi tanácsadói végeznek majd a termékek értékesítését.
A lakás-takarékpénztárak fokozott szerepvállalását a lakásfinanszírozásban a Portfolio.hu által már többször megírt jogszabályi változások indokolják:
1. a maximális megtakarítási idő 8-ról 10 évre, az évi 30%-os állami támogatást maximálisan kihasználó szerződéses összeg így 6,5 millióról 8 millió forintra emelkedett
2. a szabad pénzeszközök 75%-át is kihelyezhetik áthidaló vagy azonnali kölcsönként a takarékpénztárak
3. egyszerűsödik az egyes szerződések családtagok közötti felhasználhatósága.
A korábbinál még kedvezőbb jogszabályi környezetnek köszönhetően a Fundamentánál a társaság piaci részesedésének dinamikus emelkedésére számítanak, ám a jelek szerint most már néhány új szereplő is azt tervezi, hogy ebbe a szektorba betörve kivenné részét a változásokkal indokolható várt piaci növekedésből.

Kapcsolódó cikkünk2011.02.09 11:19
Kirobbanóan jó évet ígér a Fundamenta

Március 22-én kerül megrendezésre a Portfolio.hu Biztosítási Konferenciája, melyen a lakossági öngondoskodás felértékelődése is terítékre kerül. Regisztráljon Ön is az eseményre!
öngondoskodás